text: Bandidos tager Kolding og Hells Angels tager Vejle
  28 november 2012 kl. 14.19
  De to rocker-grupper Bandidos og Hells Angels vil dele de danske byer i mellem sig og har angiveligt aftalt at Kolding bliver bandidos-by, mens Hells Angels tager sig af Vejle.
  Det er dagbladet BT, der har oplysninger fra kilder i miljøet samt hos politiet.
  Opdelingen mellem de to rocker-grupperinger sker i et forsøg på at skaffe sig fred for politiet.
  Esbjerg vil fortsat have begge grupper, men også her skulle der være lavet en aftale om at dele det kriminelle miljø i mellem sig.
  Rockerne har endnu ikke bekræftet aftalen. Senest har jv.dk talt med talsmand for HA, Jørn Jønke Nielsen. Han vil ikke bekræfte opdelingen af Danmark, og han vil heller ikke udtale sig om, hvorvidt en større aftale er undervejs.
  